wickkiey/tamil-wikipedia-markdown huggingface dataset:
# மொடு சன்யூ



**மொடு** என்பவர் சியோங்னு பேரரசைத் தோற்றுவித்தவர் ஆவார். இவரது தந்தை தோவுமன் ஆவார். இவர் கி. மு. 209ஆம் ஆண்டு தன் தந்தையைக் கொல்லுமாறுத் தன் ஆட்களுக்கு ஆணையிட்டு ஆட்சிக்கு வந்தார்.  

மொடு கி. மு. 209 முதல் கி. மு. 174 வரை ஆட்சி செய்தார். இவர் இவரது தந்தை தோவுமனுக்குக் கீழ் ஒரு இராணுவத் தலைவராகப் பணியாற்றினார். பிறகு சியோங்னு பேரரசின் சன்யூவாக முடிசூட்டிக் கொண்டார். இவரது பேரரசு தற்போதைய மங்கோலியாவில் அமைந்திருந்தது. கி. மு. 215இல் மெங்கு தியான் தலைமையிலான கின் படைகள் சியோங்னுக்களின் மேய்ச்சல் நிலங்களைக் கைப்பற்றின. இதற்குப் பதிலாக இவர் அரியணையைக் கைப்பற்றினார். மங்கோலிய-மஞ்சூரியப் புல்வெளியில் இருந்த பழங்குடியினங்களை வெற்றிகரமாக ஒன்றிணைத்து அதன் மூலம் ஒரு சக்திவாய்ந்த சியோங்னு பேரரசைத் தோற்றுவித்தார். இவர் சியோங்னு சக்தியை மையப்படுத்தினார். கி. மு. 210இல் முதல் பேரரசரின் இறப்பிற்குப் பிறகு கின் அரசானது குழப்பத்தில் மூழ்கியது. இதன் காரணமாக தனது சியோங்னு பேரரசை விரிவாக்க மொடுவுக்கு எளிதான வாய்ப்புக் கிடைத்தது. இதைப் பயன்படுத்தி இவர் அக்காலத்தில் இருந்த மிகப்பெரிய பேரரசுகளில் ஒன்றை உருவாக்கினார். இப்பேரரசின் கிழக்கு எல்லையானது இலியாவோ ஆறு வரையும், மேற்கு எல்லைகளானவை பாமிர் மலைகள் வரையும், வடக்கு எல்லைகளானவை பைக்கால் ஏரி வரையும் இருந்தன.  

மொடுவுக்குப் பிறகு அவரது மகன் இலாவோசங்கு ஆட்சிக்கு வந்தார்.  

## பெயர்
*மொடுன்* என்ற இவரது பெயர் பகதூர் (கதாநாயகன்) என்ற நடு ஐரோவாசியக் கலாச்சாரச் சொல்லின் பழைய சீன உச்சரிப்பாக இருந்திருக்கலாம் எனக் கருதப்படுகிறது. இது ஒரு ஹூனர் (சியோங்னு) பெயர் ஆகும்.  

## பிறப்பிடம் மற்றும் அதிகாரத்துக்கு வருதல்
சிமா சியானின் கூற்றுப்படி மொடு ஒரு அறிவாற்றல் மிகுந்த குழந்தையாக இருந்தார். ஆனால் இவரது தந்தை தோவுமன் தன்னுடைய மற்ற மனைவிகள் மூலம் பிறந்த மகன் தனக்குப் பிறகு மன்னனாக வர வேண்டும் என எண்ணினார். இளவரசிகள் என்று தவறாகக் கூறப்பட்ட சாதாரண பெண்களை ஆன் அரச மரமானது அனுப்புவதை வாடிக்கையாக வைத்திருந்தது. சில நேரங்களில் ஆன் ஏகாதிபத்தியக் குடும்ப உறுப்பினர்களையும் பலமுறை இந்தத் திருமணக் கூட்டணிக்காக சியோங்னுவிடம், பேரரசரின் மகள்களை அனுப்புவதைத் தவிர்ப்பதற்காக அனுப்பியது.  

தன்னுடைய சீனப் படையெடுப்புக்குப் பிறகு, உயேசி மற்றும் உசுன் பழங்குடியினங்களைச் சியோங்னுவிற்குத் திறை செலுத்தும் நாடுகளாக மொடு மாற்றினார்.  

கி. மு. 195இல் யானின் மன்னனான லு வான், ஆன் தளபதி சோவு போவால் தோற்கடிக்கப்பட்ட பிறகு சியோங்னுவிற்குத் தப்பி ஓடினார்.  

கி. மு. 178இல் கான்சு மற்றும் தாரிம் வடிநிலத்தில் இருந்த உயேசி மற்றும் உசுன் பழங்குடியினங்கள் மீது சியோங்னு தாக்குதல் ஓட்டம் நடத்தியது.  

கி. மு. 174ஆம் ஆண்டு மொடு இறந்தார். இவருக்குப் பிறகு இவரது மகன் ஜியூ ஆட்சிக்கு வந்தார். இலாவோசங்கு சன்யூ என்ற பெயரால் ஜியூ அறியப்படுகிறார்.  

## பிந்தைய பழங்கதைகள்

ஜோகன்னஸ் டி துரோக்சு என்ற அங்கேரியர் எழுதிய குரோனிகா அங்கேரோரம் என்ற நூலில் அட்டிலாவின் பரம்பரையில் முன்னோராகக் குறிப்பிடப்படும் பிக்ஸ்டுன் அல்லது பெஸ்டுர் என்பவர் இந்த மொடு சன்யூ தான் என்று கருதப்படுகிறது.
# சுவசுத்திகா அருளிங்கம்


**சுவசுத்திகா அருளிங்கம்** (*Swasthika Arulingam*) இலங்கையைச் சேர்ந்த ஒரு மனித உரிமை வழக்கறிஞராவார். பெண்கள் உரிமை ஆர்வலர், மனித உரிமை ஆர்வலர் மற்றும் அரசியல் ஆர்வலர் என இவருக்கு பலமுகங்கள் உண்டு. விடுதலை இயக்கத்தின் முக்கிய உறுப்பினராகவும் பணியாற்றுகிறார்.  

## தொழில்
ஒரு வழக்கறிஞராக சட்டத் துறையில் நிபுணத்துவம் பெற்றுள்ளார். பாலின அடிப்படையிலான வன்முறைக்கு ஆளாகக்கூடிய பெண்களின் அவலத்தை அடிக்கடி எடுத்துக்காட்டும் பல்வேறு பொது மன்றங்கள் மற்றும் பொதுக் களங்களில் பெண்கள் மற்றும் சிறுமிகளின் உரிமைகளுக்காக வாதிடுகிறார்.  

வடக்கு மற்றும் கிழக்கு திட்ட ஆதரவு பிரிவுக்கான சட்ட உதவி ஆணையத்தில் திட்ட மேலாளராகவும் சுவாஸ்திக்கா அருளிங்கம் பணியாற்றினார். ராசபக்சே ஆட்சியை கடுமையாக விமர்சித்தவராகவும், இலங்கை உள்நாட்டுப் போரின் இறுதிக்கட்டத்தில் பாதிக்கப்பட்ட தமிழர்களுக்கு நீதியின் அவசியத்தை வெளிப்படுத்தியவராகவும் அறியப்படுகிறார்.  

பயங்கரவாத எதிர்ப்புச் சட்டமூலம் தொடர்பாக தமிழ்த் தேசியக் கூட்டமைப்பு அரசியல்வாதி எம்.ஏ.சுமந்திரனுடன் 2018 இல் இவர் முகநூலில் பேசியது கொழும்பு டெலிகிராஃபு என்ற இலங்கை இணையதளத்தில் கட்டுரையாகத் தொகுக்கப்பட்டது.  

2020 சூன் 9 ஆம் தேதியன்று கொழும்பில் கருப்பர் உயிரும் உயிரே என்ற இயக்கத்தின் போராட்டக்காரர்கள் கைது செய்யப்பட்டது குறித்து விசாரிக்க முயன்றபோது, இவர் இலங்கை காவல்துறையினரால் தடுத்து வைக்கப்பட்டார். பல மணிநேரம் தடுத்து வைக்கப்பட்டிருந்த சுவசுத்திகா மறுநாள் விடுவிக்கப்பட்டார்.  

2021 சூலை 13 ஆம் தேதியன்று தொழிலாளர் ஐக்கிய கூட்டமைப்பால் பரிந்துரைக்கப்பட்ட பின்னர், தேசிய தொழிலாளர் ஆலோசனைக் குழு கூட்டத்தில் பங்கேற்ற முதல் பெண் உறுப்பினர் என்ற சிறப்புக்கு உரியவரானார். வணிக மற்றும் தொழில்துறை தொழிலாளர் சங்கத்தின் துணைப் பொதுச் செயலாளராகவும் நியமிக்கப்பட்டார்.  

2022 மார்ச்சு மாதம் முதல் நடைபெற்று வரும் இலங்கைப் போராட்டங்களில் தன்னார்வப் பிரதிநிதியாக இவர் அதில் ஈடுபட்டு வருகிறார். அதிகாரப் போராட்டத்தில் அமைதியான எதிர்ப்பாளர்களின் உரிமைகளுக்காக வாதிட்டும் வருகிறார். காலியில் நடைபெற்ற போராட்டத்தில் ஒரு போராட்ட அமைப்பாளராக முன்னணியில் இருந்தார். மக்கள் போராட்டத்தின் சார்பாக ஒரு சமூக ஆர்வலராக வாதிடுகிறார்.
# கொழும்பு டெலிகிராஃபு



**கொழும்பு டெலிகிராஃபு** (*Colombo Telegraph*) என்பது நாடு கடத்தப்பட்ட ஊடகவியலாளர்களால் நடத்தப்படும் இலங்கை இணையத்தளம் ஆகும். 2011 ஆம் ஆண்டு இத்தளம் நிறுவப்பட்டது. இணையதளம் இலங்கையில் அடுத்தடுத்து பலமுறை தடை செய்யப்பட்டுள்ளது. உவிந்து குருகுலசூரிய இத்தளத்தின் ஆசிரியர் ஆவார். இவர் இலசந்த விக்ரமதுங்கவின் கொலை சம்பவத்திற்குப் பின்னர் 2009 ஆம் ஆண்டு ஐக்கிய இராச்சியத்திற்கு நாடுகடத்தப்பட்டவர் ஆவார். சனாதிபதியின் ஊடக ஆலோசகரால் தேசிய வானொலி மூலம் இவர் பகிரங்கமாக அச்சுறுத்தப்பட்டார்.
# தருகன் கதுன்



**தருகன் கதுன்** என்பவர் குவாரசமியப் பேரரசின் மகாராணி ஆவார். இவர் அலாவுதீன் தெகீசின் மனைவியாவார். குவாரசமியப் பேரரசின் நடைமுறைப்படி உடனமைந்த ஆட்சியாளரான இரண்டாம் முகமதுவின் தாயாவார்.  

## பின்புலம்
இவர் கிப்சாக்கு கானின் மகள் ஆவார். இவர் கிமேக்கு கூட்டமைப்பின் கங்கிலி அல்லது பயந்துர் பழங்குடியினத்தைச் சேர்ந்தவராக இருந்திருக்க வேண்டும். ஜலாலுதீன் மிங்குபுர்னுவின் சுயசரிதையை எழுதிய சிகாபலுதீன் முகம்மது அல் நாசாவின் கூற்றுப்படி, அலாவுதீன் முகம்மதுவின் முதன்மைத் தளபதிகளில் பெரும்பாலானவர்கள் தருகன் கதுனின் பழங்குடியினத்தைச் சேர்ந்தவர்கள். அவர்களைத் தன் பக்கம் வைத்திருக்க வேண்டிய தேவையே அவரது தாயின் அறிவுரைகளை முகம்மது மிகுந்த மரியாதையுடன் கேட்டதற்கு ஒரு காரணமாக இருந்தது.  

## நடைமுறைப்படியான உடனமைந்த ஆட்சியாளர் மற்றும் உள்ளார்ந்த ஆற்றலுடைய ஆட்சியாளராக ஆட்சி
இவருடைய கணவர் அலாவுதீன் தெகீசின் இறப்பிற்குப் பிறகு இவரது மகன் இரண்டாம் அலாவுதீன் முகம்மதுவின் அரசவையில் இவர் ஆதிக்கம் செலுத்தினார். அலாவுதீனின் மற்றொரு மனைவியின் வழிவந்த வாரிசான ஜலாலுதீனிடம் கடுமையான வாதத்தில் ஈடுபட்டார். மங்கோலியத் தாக்குதலின்போது குவாரசமியப் பேரரசின் ஆற்றலற்ற தன்மைக்கு இவரும் ஒரு காரணமாக இருந்திருக்கலாம் எனக் கருதப்படுகிறது. இவருக்கென்று தனித் திவான் மற்றும் தனி அரண்மனை இருந்தது. சுல்தானின் ஆணைகள் இவருடைய கையொப்பமின்றி அதிகாரப் பூர்வமற்றவையாகக் கருதப்பட்டன. ஷா பல்வேறு இன மக்களை இரக்கமின்றி ஆண்டு வந்தார். மங்கோலியத் தாக்குதலின்போது, குவாரசமியப் பேரரசின் ஒன்றுபடுத்தப்பட்ட 4,00,000 வீரர்களை உடைய இராணுவமானது எளிதாக வீழ்ந்தது. குவாரசமிய ஷா முகம்மது சமர்கந்திற்குப் பின் வாங்கினார். தனது நாட்டின் எல்லைப் பகுதியை நோக்கி சென்றார். தனது தலைநகரமான குர்கஞ்சை விட்டு விலக வேண்டிய நிலைமை அவருக்கு ஏற்பட்டது. அங்கிருந்து அவர் தன் தாயின் இருப்பிடத்திற்குச் சென்றார்.  

## மங்கோலியப் படையெடுப்பு

1219ஆம் ஆண்டு குவாரசமியா மீது சிங்கிசு கான் படையெடுத்தார். பல பெரிய மற்றும் செழிப்பான நகரங்கள்: ஒற்றார், குஜந்து, புகாரா, சமர்கந்து, மெர்வ், நிசாபூர் மற்றும் பல தரைமட்டமாக்கப்பட்டன. அவற்றின் குடிமக்கள் கொல்லப்பட்டனர். 1220ஆம் ஆண்டு தப்பி ஓடிய பிறகு முகம்மது இறந்தார் அல்லது அதற்கு ஒரு வருடத்திற்குப் பிறகு காசுப்பியன் கடலில் இருந்த ஒரு ஆள் அரவமற்ற தீவில் இறந்தார். தருகன் கதுன் தன் மகனின் அந்தப்புரம், குவாரசமிய ஷாவின் குழந்தைகள் மற்றும் அரசுக் கருவூலத்துடன் தப்பித்து ஓடினார். பல்வேறு வெல்லப்பட்ட ஆட்சியாளர்களின் மகன்களான 26 கைதிகள் நீரில் மூழ்கினர். காராகும் பாலைவனம் வழியாகச் சென்றார். இலால் கோட்டையில் தஞ்சம் அடைந்தார். ஆனால் மங்கோலியர்கள் சீக்கிரமே அந்தக் கோட்டையைக் கைப்பற்றினர். அவரும் அவருடன் இருந்த அனைத்து மக்களும் கைது செய்யப்பட்டனர். ஷாவின் மகன்கள் கொல்லப்பட்டனர். அவரது மனைவிகள் மற்றும் மகள்கள் சிங்கிசு கானின் மகன்கள் மற்றும் உடனுழைப்பாளர்களிடம் பிரித்தளிக்கப்பட்டனர்.  

## ஜலாலுதீனுடனான உறவுமுறை
தருகன் கதுன் மற்றும் அவரது பேரன் ஜலாலுதீனுக்கு இடையிலான உறவுமுறையானது நல்லவிதமாக இல்லை. படையெடுத்து வந்த மங்கோலியர்களிடம் இருந்து தப்பித்து ஓடுமாறு வரிடம் கூறப்பட்டபோது தருகன் கதுன் பின்வருமாறு கூறினார்:  

## இறப்பு
இவர் 1233ஆம் ஆண்டு தற்போதைய மங்கோலியாவின் பகுதியில் எங்கோ ஒரு இடத்தில் வறுமை காரணமாக இருந்தார்.
# மங்கோலியத் தொன்மவியல்


**மங்கோலியத் தொன்மவியல்** என்பது மங்கோலியர்களின் மரபுசார்ந்த சமயம் ஆகும்.  

## படைப்பு
படைப்பு பற்றி ஏராளமான மங்கோலியப் புராணங்கள் உள்ளன. மிகப் பழமையான ஒன்றானது, ஒரு புத்த மத தெய்வமான லாமாவுக்கு உலகை படைத்ததை உரித்தாக்குகிறது. காலம் தொடங்கியபோது நீர் மட்டுமே இருந்தது. சுவர்க்கங்களிலிருந்து லாமா ஒரு இரும்புக் கம்பியுடன் வந்தார். அதைக்கொண்டு நீரைச் சுழற்ற ஆரம்பித்தார். நீரைச் சுழற்ற ஆரம்பித்த பிறகு சுழற்றானது ஒரு காற்று மற்றும் நெருப்பைக் கொண்டு வந்தது. இவை மையத்திலிருந்த நீரைக் கெட்டியானதாக்கி உலகத்தை உருவாக்கின. மற்றொரு கதை, உதன் என்று அழைக்கப்பட்ட ஒரு லாமா சுவர்க்கம் மற்றும் உலகத்தை உருவாக்கியதாகக் கூறுகிறது. உதன் உலகைச் சுவர்க்கத்திலிருந்து பிரித்தார். பிறகு சுவர்க்கம் மற்றும் உலகை ஒன்பது அடுக்குகளாகப் பிரித்தார். ஒன்பது ஆறுகளை உருவாக்கினார். உலகை உருவாக்கிய பிறகு களிமண்ணிலிருந்து முதல் ஆண் மற்றும் பெண் உருவாக்கப்பட்டனர். அவர்களே மனித குலத்தின் முன்னோர் ஆவர்.
# அர்குன்



**அர்குன் கான்** என்பவர் மங்கோலியப் பேரரசின் ஈல்கானரசின் நான்காவது ஆட்சியாளர் ஆவார். இவர் 1284 முதல் 1291 வரை ஆட்சிபுரிந்தார். இவர் அபகா கானின் மகன் ஆவார். இவரது தந்தையைப் போலவே இவர் ஒரு பக்தியுடைய பௌத்தராக விளங்கினார். திருநாட்டில் முஸ்லிம்களுக்கு எதிராக ஒரு பிராங்கோ-மங்கோலியக் கூட்டணியை ஏற்படுத்த முயற்சித்து ஐரோப்பாவிற்குப் பல தூதுக்குழுக்களை இவர் அனுப்பினார். ஆனால் இவரது முயற்சி வெற்றி பெறவில்லை. இவர் தனது பெரிய தாத்தா குப்லாய் கானிடம் ஒரு புது மணப் பெண்ணை அனுப்பி வைக்குமாறு கேட்டார். அந்த இளம் கோகோசினை ஆசியா வழியாக அர்குனிடம் கொண்டு வரும் பொறுப்பு மார்க்கோ போலோவால் மேற்கொள்ளப்பட்டதாகக் குறிப்பிடப்படுகிறது. கோகோசின் வருவதற்கு முன்னரே அர்குன் இறந்துவிட்டார். எனவே கோகோசின் அர்குனின் மகன் கசனைத் திருமணம் செய்து கொண்டார்.  

. அவரது மகன் அர்குன் குடையின் கீழ் தன் மகன் மகமுது கசனைக் கையில் வைத்துள்ளார். ரசீத்தல்தீன் அமாதனியின் 14ஆம் நூற்றாண்டு நூல். ]]
# லொள்ளு சபா சேசு


**லொள்ளு சபா சேசு** என்று பரவலாக அறியப்படும் **லட்சுமி நாராயணன்** (1963 - 26 மார்ச் 2024) இந்திய திரைப்பட நடிகர் ஆவார். விஜய் தொலைக்காட்சியில் ஒளிபரப்பான லொள்ளு சபா என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் **லொள்ளு சபா சேசு** என்று அழைக்கப்படுகிறார்.  

## தொழில்
*துள்ளுவதோ இளமை* படத்தின் மூலம் சேசு தனது திரைப்பயணத்தைத் தொடங்கினார். சில வருடங்களுக்குப் பிறகு மாறன், சந்தானம், ஜீவா உள்ளிட்ட நகைச்சுவை நடிகர்களுடன் லொள்ளு சபாவில் நடிக்கும் வாய்ப்பு கிடைத்தது.  

## திரைப்படவியல்

### நடித்த திரைப்படங்கள்

- *துள்ளுவதோ இளமை* (2002)
- *ரிமோட்* (2004)
- *திருடிய இதயத்தை* (2005)
- *வீராப்பு* (2007)
- *நீதானா அவன் (2010)*
- *வேலாயுதம்* (2011)
- *ஜமாய்* (2014)
- *இந்தியா பாகிஸ்தான்* (2015)
- *ஏ1* (2019)
- *திரௌபதி* (2020)
- *நாங்க ரொம்ப பிஸி* (2020)
- *சங்கராபுரம்* (2020)
- *பாரிஸ் ஜெயராஜ்* (2021)
- *டிக்கிலோனா* (2021)
- *ஆன்டி இந்தியன்* (2021)
- *பெஸ்டி* (2022) - மெய்யப்பன்
- *குலு குலு* (2022)
- *கடமையை செய்* (2022)
- *நாய் சேகர் ரிட்டர்ன்ஸ்* (2022)
- *சிங்கிள் ஷங்கரும் ஸ்மார்ட்போன் சிம்ரனும்* (2023)
- *கிக்* (2023)
- *ராயர் பரம்பரை* (2023)
- *கன்னித்தீவு* (2023)
- *வடக்குப்பட்டி ராமசாமி* (2024)
- *பூமர் அங்கிள்* (2024)
- *இரவு*
- *மெடிக்கல் மிராக்கல்*

### தொலைக்காட்சி நிகழ்ச்சிகள்
| 2004 | *சூப்பர் டூப்பர்* | சன் தொலைக்காட்சி |  |  |  |
| --- | --- | --- | --- | --- | --- |
| 2005-2008 | *லொள்ளு சபா* | விஜய் தொலைக்காட்சி |  |  |  |
| 2006 | *சின்ன பாப்பா பெரிய பாப்பா* | சன் தொலைக்காட்சி |  |  |  |
| 2023 | *ஜோக்கிங் பேட்* | கஸ் அண்ணாச்சி | நெற்ஃபிளிக்சு | ப்ரேக்கிங் பேட்-டின் நகைச்சுவை காணொளி | } |
# கரண்ட் (1992 திரைப்படம்)


**கரண்ட்** (*Current (1992 film)*) என்பது 1992 ஆம் ஆண்டு வெளிவந்த இந்திய நாடகத் திரைப்படமாகும். இத்திரைப்படத்தின் வழியாக கே. அரிகரன் இந்தித் திரையுலகில் இயக்குநராக அறிமுகமானார். இந்திய தேசிய திரைப்பட மேம்பாட்டுக் கழகத்திற்காக அவர் இப்படத்தை எழுதி இயக்கினார். இப்படத்தில் ஓம் பூரி, தீப்தி நவால் ஆகியோர் முன்னணிப் பாத்திரங்களை ஏற்று நடித்தனர். இந்தப் படம் இந்திய கிராமப்புற விவசாயிகளின் அவலநிலையை பேசுபொருளாகக் கொண்டது. திரைப்படத்தின் கதைக்களம் சாகித்ய அகாதமி பெற்ற தமிழ் எழுத்தாளர் கி. ராஜநாராயணன் எழுதிய சிறுகதையை அடிப்படையாகக் கொண்டது.  

## கதை
இந்தியாவில் அன்றைய அதிகாரவர்க்கம் மற்றும் அரசியலில் ஊழல் நிறைந்த அமைப்புகளைக் கையாள்வதில் சோர்வுற்ற ஒரு விவசாயியின் வாழ்க்கைப் போராட்டத்தை படம் காட்டுகிறது.  

## நடிகர்கள்
- ஓம் பூரி
- தீப்தி நவால்
- ஸ்ரீராம் லகூ
- சவிதா புரபுனே ராதாவாக
- அச்யுத் போட்டார்
- தீபக் காசிர்
# கசன் (மன்னன்)

**கசன்** என்பவர் மங்கோலியப் பேரரசின் ஒரு பிரிவான ஈல்கானரசின் ஏழாவது ஆட்சியாளர் ஆவார். இவர் தற்போதைய ஈரானை 1295 முதல் 1304ஆம் ஆண்டு வரை ஆண்டு வந்தார். இவர் அர்குனின் மகன், அபகா கானின் பேரன் மற்றும் குலாகு கானின் கொள்ளுப்பேரன் ஆவார். சிங்கிசு கானின் நேரடி வழித்தோன்றல்களான ஒரு தொடர்ச்சியான மன்னர்களின் பாரம்பரியத்தை இவர் தொடர்ந்தார். ஈல்கான்களிலேயே இவர் மிகுந்த புகழ் பெற்றவராகக் கருதப்படுகிறார். அதற்கு ஒரு காரணம் இவர் இசுலாமுக்கு மதம் மாறியதுமாகும். 1295ஆம் ஆண்டில் இமாம் இப்னு தைமியாவைச் சந்தித்த பிறகு இவர் இசுலாமுக்கு மதம் மாறினார். மேற்காசியாவில் மங்கோலியர்களின் முதன்மை மதமாக இசுலாம் மாறியதில் இது ஒரு திருப்புமுனையாகக் கருதப்படுகிறது. இவரது முதன்மை மனைவிகளில் ஒருவர் கோகோசின் என்ற ஒரு மங்கோலிய இளவரசியும் அடங்குவார். கோகோசின் உண்மையில் குப்லாய் கானால் கசனின் தந்தை அர்குனுக்கு நிச்சயிக்கப்பட்டு அனுப்பப்பட்டிருந்தார்.  

கசனின் ஆட்சியின்போது நடைபெற்ற இராணுவச் சண்டைகளாக சிரியாவை கட்டுப்படுத்துவதற்கு இவர் எகிப்திய அடிமை வம்சத்தவர்களுடன் போரிட்டது மற்றும் துருக்கிய-மங்கோலியச் சகதாயி கானரசுக்கு எதிராக இவர் செய்த யுத்தங்கள் ஆகியவற்றைக் குறிப்பிடலாம். கசன் ஐரோப்பாவுடன் தூதரகத் தொடர்புகளையும் தொடர்ந்தார். இவரது தந்தையின் தோல்வியடைந்த முயற்சியான பிராங்கோ-மங்கோலியக் கூட்டணியை உருவாக்குவதன் முயற்சியின் தொடர்ச்சியாக இதை அவர் செய்தார். இவர் மிகுந்த கலாச்சாரம் உடைய மனிதராகக் கருதப்படுகிறார். பல மொழிகளைப் பேசினார். பல்வேறு பொழுது போக்குகளைக் கொண்டிருந்தார். ஈல்கானரசின் பல ஆக்கக் கூறுகளை மறுசீரமைப்புச் செய்தார். குறிப்பாக பணத்தை தரப்படுத்தியது மற்றும் நிதிக்கொள்கை ஆகிய விஷயங்களைக் குறிப்பிட்டுக் கூறலாம்.  
கையில் தாங்கியபடி, குதிரையில் இருக்கு கசனின் தாத்தா அபகாவிற்கு அருகில் நிற்கிறார்.]]  

படிக்கும் கசன்.]]
# 2022 இந்தியக் குடியரசுத் துணைத் தலைவர் தேர்தல்



**2022 இந்தியக் குடியரசுத் துணைத் தலைவர் தேர்தல்** (*2022 Indian vice presidential election*) என்பது இந்திய அரசியலமைப்பின் பிரிவு 56(1) இந்தியத் துணைக் குடியரசுத் தலைவராக ஐந்தாண்டுக் காலத்திற்குப் பதவி வகிப்பவரை 6 ஆகத்து 2022 அன்று தேர்ந்தெடுக்க நடைபெறும் தேர்தலாகும். இந்த தேர்தலில் வெற்றி பெறுபவர் தற்போதைய துணை ஜனாதிபதி வெங்கையா நாயுடுவுக்குப் பதிலாகப் பதவியேற்பார். 16 சூலை 2022 அன்று, மேற்கு வங்க ஆளுநராக இருந்த ஜகதீப் தன்கர் துணை குடியரசுத் தலைவர் வேட்பாளராகப் பாரதிய ஜனதா கட்சியால் பரிந்துரைக்கப்பட்டார். இத்தேர்தலில் ஜக்தீப் தன்கர் 528 வாக்குகள் பெற்று 346 வாக்குகள் வித்தியாசத்தில் எதிர்க்கட்சி வேட்பாளர் மார்கரெட் ஆல்வாவை தோற்கடித்து வெற்றி பெற்றார்.  

## தேர்தல் முறை
இந்திய நாடாளுமன்ற மாநிலங்களவை மற்றும் மக்களவை உறுப்பினர்களை உள்ளடக்கிய வாக்காளர்களால் துணைக் குடியரசுத் தலைவர் தேர்ந்தெடுக்கப்படுகிறார். குறிப்பிடப்பட்ட அவையின் நியமன உறுப்பினர்களும் தேர்தல் செயல்பாட்டில் வாக்களிக்கத் தகுதியுடையவர்கள் ஆவர். ரகசிய வாக்கெடுப்பு மூலம் வாக்குப்பதிவு நடைபெறுகிறது.  

## தேர்தல் அட்டவணை
குடியரசுத் தலைவர் மற்றும் துணைக் குடியரசுத் தலைவர் தேர்தல்கள் சட்டம் 1952-ன் பிரிவு (4)-ன் துணைப்பிரிவு (1)-ன் கீழ், இந்தியக் குடியரசுத் துணைத் தலைவர் தேர்தலுக்கான அட்டவணை 29 சூன் 2022.  
- திரிபுராவின் ஒரே மாநிலங்களவை இடமும் காலியாக உள்ளது.
- மாநிலங்களவையில் 3 நியமன உறுப்பினர் இடங்களும் காலியாக உள்ளன.

## வேட்பாளர்கள்
| ஜகதீப் தன்கர் | ஜஹஞ்சதுன்னு, ராஜஸ்தான் | தேசிய ஜனநாயகக் கூட்டணி | * மேற்கு வங்க ஆளுநர் (2019-தற்போது)
* நாடாளுமன்ற விவகாரங்களுக்கான மாநில அமைச்சர் (1990-91)
* ஜுன்ஜுனுவிலிருந்து எம்.பி (1989-91)
* கிஷன்கர் எம்.எல்.ஏ (1993-98) | இராசத்தான் | 16 சூலை 2022 | } |
| --- | --- | --- | --- | --- | --- | --- |

## தேர்தல் முடிவுகள்
**14வது இந்தியக் குடியரசுத் துணைக் தலைவர் தேர்தல் 2022**  
|- align=  
!|  
! align=வேட்பாளர்  

! |கட்சி  
! |தேர்தல் வாக்குகள்  

! |வாக்குகளின் %  

|-  
||ஜகதீப் தன்கர்|||பா.ஜ.க. || 528|| 74.37  
|-  
||மார்கரட் அல்வா|||இ.தே.கா. ||182 || 25.63  
|-  
|-  
!| மொத்தம்  
!| 710  
!| 100  
|-  
|-  
|-  
||செல்லுபடியாகும் வாக்குகள்||710 ||  
|-  
||செல்லாத வாக்குகள்||15 ||  
|-  
||வாக்குப்பதிவு|| 725||92.95%  
|-  
||புறக்கணிப்புகள்||55 ||7.05%  
|-  
||வாக்காளர்கள்|| 780|||  
|-  
|}  

## மேலும் பார்க்கவும்
- 2022 இந்தியக் குடியரசுத் தலைவர் தேர்தல்
- இந்தியக் குடியரசுத் தலைவர்களின் பட்டியல்
- இந்தியக் குடியரசுத் துணைத் தலைவர்களின் பட்டியல்
- 2022 இந்திய மாநிலங்களின் சட்டமன்றத் தேர்தல்கள்
# ரச்சாடோ முனை கலங்கரை விளக்கம்



**ரச்சாடோ முனை கலங்கரை விளக்கம்** (மலாய்: *Rumah Api Tanjung Tuan*; ஆங்கிலம்: *Cape Rachado Lighthouse*; இஸ்பானியம்: *Faro de Cabo Rachado*) என்பது மலேசியா, மலாக்கா, அலோர் காஜா மாவட்டம், தஞ்சோங் துவான் எனும் இடத்தில் அமைந்துள்ள ஒரு கலங்கரை விளக்கம்.  

இந்தக் கலங்கரை விளக்கம் நாட்டிலேயே மிகப் பழமையானது என்று நம்பப்படுகிறது. 16-ஆம் நூற்றாண்டில் போர்த்துக்கீசிய மலாக்கா ஆட்சிக்கு முன்பாக இதன் வரலாறு தொடங்கி இருக்கலாம் என்று கூறப் படுகிறது.  

## வரலாறு

இந்தக் கலங்கரை விளக்கத்தின் தொடக்கக்கால வரலாறு பெரும்பாலும் உறுதிப்படுத்த முடியாத நிலையில் உள்ளது. 1511-ஆம் ஆண்டில் போர்த்துகீசியர்கள் மலாக்காவைக் கைப்பற்றினார்கள். அதைத் தொடர்ந்து இந்தக் கலங்கரை விளக்கத்தின் வரலாறு அதிகாரப்பூர்வமற்ற சான்றுகளால் அறியப்படுகிறது.  

இந்த இடத்திற்கு *உடைபட்ட முனை* *(Broken Cape)* என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் இந்த ரச்சாடோ முனை கலங்கரை விளக்கம் மலேசிய வரலாற்றில் நன்கு அறியப்பட்ட இடமாகும்.  

### தஞ்சோங் துவான்

1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்து எடுக்கப்பட்டது. அதற்கு கேப் ரச்சாடோ *(Cape Rachado)* என்று பெயரிட்டார்கள்.)  

பின்னர், 1528 - 1529-ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.  

- 1529 - 1641-ஆம் ஆண்டுகளில், போர்த்துகீசியர்கள்
- 1641 - 1824-ஆம் ஆண்டுகளில் டச்சுக்காரர்கள்
- 1824 - 1957-ஆம் ஆண்டுகளில் பிரித்தானியர்கள்

### புதிய கோபுரம்

தற்போதைய புதிய கலங்கரை விளக்கம் 1863-இல் கட்டப்பட்டது. 1957-ஆம் ஆண்டு வரை பிரித்தானிய மலாயா ஆட்சியாளர்களின் கண்காணிப்பில் இருந்தது. 1990-இல், மியாசாட் அமைப்பு *(MEASAT Satellite Systems)* ராடார் கருவிகள் வைப்பதற்காக அசல் கலங்கரை விளக்கத்தில் ஒரு புதிய கோபுரம் கட்டப்பட்டது.
# வெள்ளை மடவை


**வெள்ளை மடவை** (*White mullet*) அல்லது **வெள்ளி மடவை** (*முகில் குரேமா*) முகிலிடே குடும்பத்தினைச் சார்ந்த வெப்பமண்டல மற்றும் மிதவெப்பமண்டல கடல் மீன் ஆகும். இது பொதுவாக 30 செ.மீ. நீளம் வரை வளரக்கூடியது.  

வெள்ளி மடவை என்பது விசிறிவால் மடவைக்கும் (*முகில் கைரான்சு*) பயன்படுத்தப்படும் பொதுவான பெயராகும் என்பதை நினைவில் கொள்க.  

## பரவலும் வாழிடமும்
வெள்ளை மடவை என்பது அத்திலாந்திக்குப் பெருங்கடல் மற்றும் பசிபிக் மீன் ஆகும். இது முக்கியமாக அமெரிக்கக் கடற்கரைகளில் காணப்படுகிறது. மேற்கு அத்திலாந்திக்கில் இது அர்ஜென்டினா முதல் கேப் கோட் வரையிலும் அரிதாக நோவா ஸ்கோசியா வரையிலும் காணப்படுகிறது. கிழக்கு அட்லாண்டிக்கில் நமீபியா முதல் செனிகல் வரையிலும், கிழக்கு பசிபிக் பகுதியில் சிலி முதல் கலிபோர்னியா வளைகுடா வரையிலும் காணப்படுகிறது.  

வெள்ளை மடவை மணல் கரையோரங்களிலும், கரையோரக் குளங்களிலும் காணப்படுகிறது. ஆனால் உப்பு கலந்த குளங்கள் மற்றும் முகத்துவாரங்களிலும் சேற்று அடியிலும் சில சமயங்களில் ஆறுகளிலும் கூட காணப்படுகிறது. குறிப்பாக இளம் மீன்கள் முகத்துவாரங்கள் மற்றும் கடலோர தடாகங்கள் மீது படையெடுக்கின்றன. முதிர்ச்சியடைந்த மீன்கள் மாப்பு மீன்கள் மற்றும் கூட்ட மீன்களாகக் காணப்படும்.  

## அத்திலாந்திக் அமெரிக்கா
அமெரிக்காவில், இவற்றின் சிறிய அளவு காரணமாக (12 அங்குலத்திற்கும் குறைவு), வெள்ளை மடவையை பிடிக்கத் தூண்டில் பயன்படுத்தப்படுகிறது. புளோரிடா மற்றும் தெற்கு அலபாமாவின் சில பகுதிகளில், இவை எப்போதாவது சாம்பல் நிற மடவை (*முகில் செபாலசு*) உண்ணப்படுகின்றன. முதிர்ந்த வெள்ளை மற்றும் சாம்பல் நிற மடவை கழிமுக நீரின் அடிப்பகுதியில் காணப்படும் சேற்றை உட்கொண்டு, பாசிகள், பிளாங்க்டன் மற்றும் தாவர மற்றும் விலங்குகளின் சிதைவை செரிமாணிக்கின்றன. இந்த மடவை தசைநார் அரைவைப்பையினை கொண்டிருப்பதில் தனித்துவமானது. இவை அமெரிக்காவின் வளைகுடா மற்றும் அட்லாண்டிக் கடற்கரைகளின் கரையோர மற்றும் கடலோர நீரின் சூழலியல் ஒரு முக்கிய பகுதியாகும்.
# தோபர்ன் மடவை



**தோபர்ன் மடவை** என்பது ***(முகில் தோபர்னி)*** கிழக்கு பசிபிக் பெருங்கடலில் காணப்படும் முகிலிடே குடும்பத்தைச் சேர்ந்த சாம்பல் மடவை மீன் சிற்றினமாகும். இது கலாபகசுத் தீவுகளைச் சுற்றி பொதுவாகக் காணக்கூடியது. ஆனால் இவை மத்திய அமெரிக்கா மற்றும் தென் அமெரிக்காவின் கடற்கரைகளிலும் காணப்படுகிறது. இந்த சிற்றினம் நீளம் வரை வளரக்கூடியது. இது முன்னர் *சீனோமுகில்* பேரினத்தின் அறியப்பட்ட ஒரே உறுப்பினராகக் கருதப்பட்டது.  

இதன் சிற்றினப் பெயர் இசுட்டான்போர்டு பல்கலைக்கழகத்தில் சூழல் தொடர்பான பழக்கவழக்கங்களை ஆராயும் துறையில் விரிவுரையாளராக இருந்த வில்பர் வில்சன் தோபர்ன் (1859-1899) நினைவாக இடப்பட்டது. இங்கு டேவிட் ஸ்டார் ஜோர்டான் தலைவராக இருந்தார்.
# எட்வின் சாபின் இசுடார்க்சு

**எட்வின் சாபின் இசுடார்க்சு** (சனவரி 25, 1867-ல் விஸ்கான்சினில் உள்ள பாராபூவில் பிறந்தார்; திசம்பர் 29, 1932-ல் இறந்தார்) இசுட்டான்போர்டு பல்கலைக்கழகத்துடன் மிகவும் தொடர்புடைய ஒரு மீன்வள அறிஞர் ஆவார். இவர் மீன்களின் எலும்பியல் ஆய்வு அறிஞராக அறியப்பட்டார். *புகெட் சவுண்டின்* மீன்களைப் பற்றியும் ஆய்வு செய்துள்ளார். இவரது மனைவியும் மகளும் அறிவியல் மற்றும் இயற்கை வரலாற்று ஆய்வில் ஈடுபட்டுள்ளனர்.  

## மேலும் பார்க்கவும்

- வகை:எட்வின் சாபின் ஸ்டார்க்ஸ் என்பவரால் பெயரிடப்பட்ட டாக்சா
# முகில் (மீன் பேரினம்)



***முகில்*** (*Mugil*) என்பது முகிலிடே குடும்பத்தில் உள்ள மடவைப் பேரினமாகும். இது உலகளவில் வெப்பமண்டல மற்றும் மிதவெப்பமான கடலோர கடல் நீரில் காணப்படுகிறது. இவை முகத்துவாரங்கள் மற்றும் ஆறுகளிலும் காணப்படுகின்றன.  

## சிற்றினங்கள்
இந்த பேரினத்தில் தற்போது 16 அங்கீகரிக்கப்பட்ட சிற்றினங்கள் உள்ளன:  

- *முகில் பனானென்சிசு* <small>பெல்லெக்ரின், 1927</small> (வாழை மடவை)
- *முகில் பிரெவிரோஸ்ட்ரிசு* <small>ஏ. மிராண்டா-ரிபேரோ, 1915</small>
- *முகில் ரூப்ரியோகுலசு ஐஜே* <small>ஆரிசன், நிர்ச்சியோ, சி. டி ஒலிவேரா, ரான் & கவிரியா, 2007</small>
- *முகில் செட்டோசசு* <small>சிஎச் கில்பர்ட், 1892</small> (லிசெட்டா மடவை)
- *முகில் தோபர்னி* <small>டிஎஸ் ஜோர்டான் & இசுடார்க்சு, 1896</small> (தோபர்னின் மடவை)
- *முகில் டிரைகோடன்* <small>போயி, 1875</small>
# 1952 இந்தியக் குடியரசுத் துணைத் தலைவர் தேர்தல்


**இந்தியக் குடியரசுத் துணைத் தலைவர் தேர்தல்** ***1952*** (*1952 Indian vice presidential election*) என்பது இந்தியாவில் முதன் முதலில் நடைபெற்ற குடியரசுத் துணைத் தலைவரைத் தேர்ந்தெடுக்க நடைபெற்ற தேர்தலாகும். முதல் இந்தியக் குடியரசுத் துணைத் தலைவராக சர்வபள்ளி இராதாகிருஷ்ணன் போட்டியின்றி தேர்ந்தெடுக்கப்பட்டார். தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், 1952 மே 12 அன்று வாக்கெடுப்பு நடந்திருக்கும்.  

## அட்டவணை
தேர்தல் அட்டவணை 1952 ஏப்ரல் அன்று இந்தியத் தேர்தல் ஆணையத்தால் அறிவிக்கப்பட்டது.  
| 21 ஏப்ரல் 1952 |
| --- |

## முடிவுகள்
இத்தேர்தலில் இந்திய நாடாளுமன்ற மக்களவை மற்றும் மாநிலங்களவையினைச் சார்ந்த 735 உறுப்பினர்கள் வாக்காளர்களா இருந்தனர். சர்வபள்ளி இராதாகிருஷ்ணன் மற்றும் ஜனாப் ஷேக் காதிர் உசேன் ஆகிய இருவர் வேட்புமனு தாக்கல் செய்தனர். காதிர் உசேனின் வேட்புமனுவைத் தேர்தல் அதிகாரி நிராகரித்தார். எனவே சர்வபள்ளி இராதாகிருஷ்ணன் 25 ஏப்ரல் 1952 துணைத் தலைவர் பதவிக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.
# விக்கிப்பீடியா:முதற்பக்கக் கட்டுரைகள்/சூலை 17, 2022

<div id="mp-tfa-img">  

</div>  
**மங்கோலியர்களின் இந்தியப் படையெடுப்புகள்** என்பது 1221 முதல் 1327 வரை மங்கோலியப் பேரரசு பல்வேறு படையெடுப்புகளை இந்தியத் துணைக்கண்டத்தின் மீது நடத்தியதைக் குறிக்கும். அப்படையெடுப்புகளில் பிற்காலப் படையெடுப்புகள் பெரும்பாலும் மங்கோலியப் பூர்வீகம் உடைய கரவுனாக்கள் என்ற இனத்தவர்களாலேயே நடத்தப்பட்டன. மங்கோலியர்கள் துணைக்கண்டத்தின் பகுதிகளைப் பல தசாப்தங்களுக்கு ஆக்கிரமித்திருந்தனர். **மேலும்...**  
---
<div id="mp-tfa-img">  

</div>  
**சக்காரா** என்பது மெம்பிசை தலைநகராகக் கொண்ட பண்டைய எகிப்திய பார்வோன்களின் கல்லறைகள் கொண்ட தொல்லியல் நகரம் ஆகும். இப்பண்டைய நகரம் கீழ் எகிப்தில் உள்ளது. இப்பண்டைய சக்காரா நகரத்தில், பழைய எகிப்து இராச்சியததை ஆண்ட ஜோசெர் மன்னரின் பிரமிடு, உலகப் பாரம்பரியக் களமாக உள்ளது. சக்கரா நகரத்தின் ஜோசர் பிரமிடு செவ்வக வடிவில் படிக்கட்டுகள் மற்றும், மேசை போன்ற அமைப்புகளுடன் கூடியது.**மேலும்...**
# 1957 இந்தியக் குடியரசுத் துணைத் தலைவர் தேர்தல்


**இந்தியக் குடியரசுத் துணைத் தலைவர் தேர்தல் 1957** என்பது 1957-ல் இந்தியாவின் குடியரசுத் துணைத் தலைவரைத் தேர்ந்தெடுப்பதற்காக நடைபெற்றது. சர்வபள்ளி ராதாகிருஷ்ணன் போட்டியின்றி மீண்டும் தேர்ந்தெடுக்கப்பட்டார். தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், 1957 மே 11 அன்று வாக்கெடுப்பு நடந்திருக்கும்.  

## அட்டவணை
தேர்தல் அட்டவணையினை இந்தியத் தேர்தல் ஆணையம் ஏப்ரல் 9, 1957 அன்று வெளியிட்டது.  
| 18 ஏப்ரல் 1957 |
| --- |

## முடிவுகள்
இத்தேர்தலில் வாக்களிக்க நாடாளுமன்ற உறுப்பினர்கள் 735 பேர் வாக்காளராக கொண்டிருந்தது. சர்வபள்ளி இராதாகிருஷ்ணன் மட்டுமே சரியான முறையில் பரிந்துரைக்கப்பட்ட வேட்பாளர், எனவே 23 ஏப்ரல் 1957 அன்று துணைக் குடியரசுத் தலைவர் பதவிக்கு போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் தனது இரண்டாவது பதவிக்காலத்தை மே 1957-ல் தொடங்கினார்.  

## மேலும் பார்க்கவும்

- இந்தியக் குடியரசுத் தலைவர் தேர்தல், 1957
# 1962 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 1962** என்பது 7 மே 1962-ல் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். சாகீர் உசேன் இப்பதவிக்குத் தேர்ந்தெடுக்கப்பட்டார். முதல் இரண்டு தேர்தல்களும் போட்டியின்றி நடந்ததால், சர்வபள்ளி இராதாகிருஷ்ணன் மட்டுமே வேட்பாளராக இருந்ததால், இந்தியாவில் துணைக் குடியரசுத் தலைவர் பதவிக்குப் போட்டியிருந்த முதல் தேர்தல் இதுவாகும். இத்தேர்தலில் சாகீர் உசேன் என். சி. சமந்த்சின்ஹாரை எதிர்த்து அபார வெற்றி பெற்றார்.  

## முடிவுகள்

இந்தியக் குடியரசுத் துணைத் தலைவர் தேர்தல் 1962-முடிவுகள்  
| மொத்தம் | 582 | 100.00 |  |
| --- | --- | --- | --- |
| சாகீர் உசேன் | 568 | 97.59 |  |
| என். சி. சமந்த்சின்ஹா | 14 | 2.41 |  |
| - | செல்லத்தக்க வாக்குகள் | 582 | 97.65 |
| செல்லாத வாக்குகள் | 14 | 2.35 |  |
| பதிவான வாக்குகள் | 596 | 80.00 |  |
| வாக்களிக்காதவர் | 149 | 20.00 |  |
| வாக்காளர்கள் | 745 |  |  |

## மேலும் பார்க்கவும்

- 1962 இந்திய ஜனாதிபதி தேர்தல்
# 1967 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 1967** என்பது 6 மே 1967 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். இந்தப் பதவிக்கு வி. வி. கிரி என்பவர் தேர்ந்தெடுக்கப்பட்டார்.  

## முடிவுகள்

இந்தியக் குடியரசுத் துணைத் தலைவர் தேர்தல் 1967-முடிவுகள்  
| மொத்தம் | 676 | 100.00 |  |
| --- | --- | --- | --- |
| வி. வி. கிரி | 483 | 71.45 |  |
| முகமது அபீப் | 193 | 28.55 |  |
| - | செல்லத்தக்க வாக்குகள் | 676 | 99.56 |
| செல்லாத வாக்குகள் | 3 | 0.44 |  |
| பதிவான வாக்குகள் | 679 | 90.65 |  |
| வாக்களிக்காதவர் | 70 | 9.35 |  |
| வாக்காளர்கள் | 749 |  |  |

## மேலும் பார்க்கவும்

- 1967 இந்தியக் குடியரசுத் தலைவர் தேர்தல்
# 1969 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 1969** என்பது 30 ஆகத்து 1969 அன்று நடைபெற்றது. இந்தியாவின் நான்காவது துணைக் குடியரசுத் தலைவராக கோபால் சுவரூப் பதக் வெற்றி பெற்றார். தற்போதைய குடியரசுத் தலைவர் சாகீர் உசேன் மறைவுக்குப் பிறகு, குடியரசுத் தலைவர் தேர்தலில் போட்டியிடுவதற்காக, தற்போதைய துணைத் தலைவர் வி. வி. கிரி பதவி விலகியதால் இத்தேர்தல் நடந்தது.  

## அட்டவணை
தேர்தல் அட்டவணை 31 சூலை 1969 இந்திய தேர்தல் ஆணையத்தால் அறிவிக்கப்பட்டது.  
| 9 ஆகஸ்ட் 1969 |
| --- |

## முடிவுகள்
இந்திய நாடாளுமன்றத்தின் 759 உறுப்பினர்கள் இத்தேர்தலில் வாக்களிக்கத் தகுதியுடையவர்கள் ஆவார். இத்தேர்தலில் 6 வேட்பாளர்கள் போட்டியிட்டனர். வாக்குப்பதிவு முடிந்த உடனேயே வாக்கு எண்ணிக்கை தொடங்கியது. முதல் விருப்பு வாக்குகள் எண்ணப்பட்டதன் பின்னர் முடிவுகள் அறிவிக்கப்பட்டன. 400 முதல் விருப்பு வாக்குகளைப் பெற்று பதக் தெரிவு செய்யப்பட்டதாக அறிவிக்கப்பட்டது.  

## மேலும் பார்க்கவும்

- 1969 இந்தியக் குடியரசுத் தலைவர் தேர்தல்
# வார்ப்புரு:Quote box/styles.css

/* */  
.quotebox {  
background-color: #F9F9F9;  
: solid #aaa;  
box-sizing: -box;  
padding: ;  
font-size: 88%;  
max-width: 100%;  
}  
.quotebox.floatleft {  
margin: .5em 1.4em .8em 0;  
}  
.quotebox.floatright {  
margin: .5em 0 .8em 1.4em;  
}  
.quotebox.centered {  
overflow: hidden;  
position: relative;  
margin: .5em auto .8em auto;  
}  
.quotebox.floatleft span,  
.quotebox.floatright span {  
font-style: inherit;  
}  
.quotebox > blockquote {  
margin: 0;  
padding: 0;  

/* Styling from Minerva */  
-: 0;  
font-family: inherit;  
font-size: inherit;  
}  
.quotebox-title {  
background-color: #F9F9F9;  
text-align: ;  
font-size: 110%;  
font-weight: bold;  
}  
.quotebox-quote > :first-child {  
margin-top: 0;  
}  
.quotebox-quote:last-child > :last-child {  
margin-bottom: 0;  
}  
.quotebox-quote.quoted:before {  
font-family:'Times New Roman',serif;  
font-weight:bold;  
font-size: large;  
color: gray;  
content: ' “ ';  
vertical-align: -45%;  
line-height: 0;  
}  
.quotebox-quote.quoted:after {  
font-family:'Times New Roman',serif;  
font-weight:bold;  
font-size: large;  
color: gray;  
content: ' ” ';  
line-height: 0;  
}  
.quotebox .-aligned {  
text-align: ;  
}  
.quotebox .-aligned {  
text-align: ;  
}  
.quotebox .-aligned {  
text-align: ;  
}  
.quotebox .quote-title,  
.quotebox .quotebox-quote {  
display: block;  
}  
.quotebox cite {  
display:block;  
font-style:normal;  
}  

@media screen and (max-width:) {  
.quotebox {  
/*override inline styles */  
width: 100% !important;  
margin: 0 0 .8em !important;  
float: !important;  
}  
}
# சுரபி லெட்சுமி


**சுரபி சி.எம்** (*Surabhi Lakshmi*) என்று அழைக்கப்படும் சுரபி லட்சுமி என்பவர், ஒரு இந்திய திரைப்பட நடிகை ஆவார். இவர் திரைப்படம், தொலைக்காட்சி மற்றும் மேடை ஆகியனவற்றிலும் நடித்து வருகிறார். இவர் மலையாளத் திரைப்படங்கள் மற்றும் தொலைக்காட்சிகளில் தோன்றுகிறார்.  

*மின்னாமினுங்கு* என்ற மலையாளத் திரைப்படத்தில் நடுத்தர வயதுடைய தாயின் பாத்திரத்தை ஏற்று நடித்ததற்காக 2016 ஆம் ஆண்டு சிறந்த நடிகைக்கான தேசிய திரைப்பட விருதை வென்றார்.  
## ஆரம்பகால வாழ்க்கை
லெட்சுமி அக்டோபர் 5, 1987 ஆண்டு ஆண்டி-ராதா இணையருக்குப் பிறந்தார். இவர் கேரள மாநிலம் கோழிக்கோடில் உள்ள நரிக்குனி எனும் ஊரை சார்ந்தவர்.  

கேரள மாநிலம், எர்ணாகுளம் மாவட்டம், காலடியில் உள்ள ஸ்ரீ சங்கராச்சாரியா சமஸ்கிருதப் பல்கலைக்கழகத்தில் முதல் தரவரிசையுடன் பரதநாட்டியத்தில் பி.ஏ பட்டம் பெற்றார்.  

சுரபி லெட்சுமி அனைத்து விவரங்கள் உள்ளன
# 1974 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 1974** என்பது 27 ஆகத்து 1974 அன்று நடைபெற்றது. பி. டி. ஜட்டி தனது எதிரியான நிரால் எனம் ஹோரோவை தோற்கடித்து இந்தியாவின் ஐந்தாவது துணைக் குடியரசுத் தலைவரானார்.  

துணைக் குடியரசுத் தலைவர் தேர்தல் தொடர்பான சட்டத்தில் பின்வருமாறு சில மாற்றங்கள் செய்யப்பட்டன:  

- துணைக் குடியரசுத் தலைவர் வேட்பாளரின் வேட்புமனுவில் குறைந்தபட்சம் 5 வாக்காளர்கள் முன்மொழிபவர்களாகவும், 5 வாக்காளர்கள் வழிமொழிபவர்களாகவும் இருக்க வேண்டும்.
- பாதுகாப்பு வைப்புத்தொகை ரூ . 2,500
- எந்தவொரு வேட்பாளரும் அல்லது குறைந்தபட்சம் 10 வாக்காளர்கள் மனுதாரர்களாக இணைந்து தேர்தலை எதிர்த்து மனுவை உச்ச நீதிமன்றத்தில் தாக்கல் செய்ய முடியும்.
- குடியரசுத் தலைவர் மற்றும் துணைக் குடியரசுத் தலைவர் பதவிகளுக்கான தேர்தலுக்கான கால அட்டவணை சட்டப்பூர்வமாக்கப்பட்டது. வேட்புமனு தாக்கல் செய்வதற்கான கடைசி தேதி, தேர்தல் அறிவிப்பு வெளியான 14-ம் தேதி என்றும், வேட்புமனு தாக்கல் செய்வதற்கான கடைசி தேதிக்கு அடுத்த நாள், வேட்புமனுக்களைத் திரும்பப் பெறுவதற்கான கடைசி நாளாகும். பரிசீலனை தேதி மற்றும் வாக்கெடுப்பு தேதிக்கு அடுத்த இரண்டாவது நாள், தேவைப்பட்டால், வேட்புமனுக்களைத் திரும்பப் பெறுவதற்கான கடைசி தேதிக்குப் பிறகு பதினைந்தாவது நாளுக்கு முன்னதாக இருக்கக்கூடாது.

## முடிவுகள்
இந்தியக் குடியரசுத் துணைத் தலைவர் தேர்தல் 1974-முடிவுகள்  
| Total | 662 | 100.00 |  |
| --- | --- | --- | --- |
| பசப்பா தனப்பா ஜாட்டி | இந்திய தேசிய காங்கிரசு | 521 | 78.70 |
| நிரால் எனிம் ஹரோ | சார்க்கண்டு கட்சி | 141 | 21.30 |
| - | செல்லத்தக்க வாக்குகள் | 662 | 98.51 |
| செல்லாத வாக்குகள் | 10 | 1.49 |  |
| பதிவான வாக்குகள் | 672 | 87.61 |  |
| வாக்களிக்காதவர் | 95 | 12.39 |  |
| வாக்காளர்கள் | 767 |  |  |

## மேலும் பார்க்கவும்

- 1974 இந்தியக் குடியரசுத் தலைவர் தேர்தல்
# 1979 இந்தியக் குடியரசுத் துணைத் தலைவர் தேர்தல்


**இந்தியக் குடியரசுத் துணைத் தலைவர் தேர்தல் 1979** என்பது ஆண்டின் மத்தியில் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. இந்தப் பதவிக்கு முன்னாள் இந்தியத் தலைமை நீதிபதி முகம்மது இதயத்துல்லா போட்டியின்றி தேர்ந்தெடுக்கப்பட்டார். ஒன்றுக்கு மேற்பட்ட வேட்பாளர்கள் தேர்தலில் போட்டியிட்டிருந்தால், ஆகத்து 27, 1979 அன்று தேர்தல் நடந்திருக்கும்.  

## அட்டவணை
தேர்தல் அட்டவணை 23 சூலை 1979 அன்று இந்தியத் தேர்தல் ஆணையத்தால் அறிவிக்கப்பட்டது.  
| 6 ஆகத்து 1979 |
| --- |

## முடிவுகள்
முகம்மது இதயத்துல்லா 1979 ஆகத்து 9 அன்று துணைத் தலைவர் பதவிக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் 31 ஆகத்து 1979 அன்று பதவியேற்றார்.  

## மேலும் பார்க்கவும்

- 1977 இந்தியக் குடியரசுத் தலைவர் தேர்தல்
# 1984 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 1984** என்பது 22 ஆகத்து 1984 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. தேர்தலில் பி. சி. காம்ப்ளேவை தோற்கடித்து ரா. வெங்கடராமன் இப்பதவிக்குத் தேர்ந்தெடுக்கப்பட்டார்.  

## முடிவுகள்
இந்தியக் குடியரசுத் துணைத் தலைவர் தேர்தல் 1984-முடிவுகள்  
| மொத்தம் | 715 | 100.00 |  |
| --- | --- | --- | --- |
| ரா. வெங்கட்ராமன் | இந்திய தேசிய காங்கிரசு | 508 | 71.05 |
| பா. ச. காம்ப்ளி | இந்திய குடியரசுக் கட்சி (காம்ப்ளி) | 207 | 28.95 |
| - | செல்லத்தக்க வாக்குகள் | 715 | 95.97 |
| செல்லாத வாக்குகள் | 30 | 4.03 |  |
| பதிவான வாக்குகள் | 745 | 94.54 |  |
| வாக்களிக்காதவர் | 43 | 5.46 |  |
| வாக்காளர்கள் | 788 |  |  |

## மேலும் பார்க்கவும்

- 1982 இந்தியக் குடியரசுத் தலைவர் தேர்தல்
# தி. சா. ராஜு


**தி. சா. ராஜு** (பிறப்பு: 15 ஆகத்து 1926) தமிழக எழுத்தாளரும், பொறியாளரும் , இராணுவ அதிகாரியும், ஓமியோபதி மருத்துவரும் ஆவார். தி. சா. ராஜு, சிவகுமாரன் ஆகிய பெயர்களில் இவர் எழுதியுள்ளார். 1996 இல் இவருக்கு தமிழில் சிறந்த மொழிபெயர்ப்பாளருக்கான சாகித்திய அகாதமி விருது கிடைத்தது.  

## வாழ்க்கைக் குறிப்பு
தில்லைஸ்தானம் சாம்பசிவ ஐயர் ராஜு என்ற இயற்பெயர் கொண்ட தி. சா. ராஜு திருவையாற்றை அடுத்துள்ள தில்லைஸ்தானம் என்ற ஊரில் பிறந்தவர். இவரது தந்தை சாம்பசிவ ஐயர் விடுதலைப் போராட்ட வீரர், தமிழ், சமற்கிருத மொழிகளில் புலமை கொண்டவர். இயந்திரவியலில் பொறியியல் பட்டம் பெற்ற ராஜு இந்திய இராணுவத்தில் மேஜராகச் சேர்ந்தார். பல ஆண்டுகள் பஞ்சாபில் பணியாற்றினார்.  
- சிறுகதைகளுக்காக தமிழ் எழுத்தாளர் சங்கத்தின் தங்கப் பதக்கம்

## எழுதிய நூல்கள்
### சிறுகதைத் தொகுப்புகள்
- காட்டுநிலா
- பட்டாளக்காரன்
- ஒளிவிளக்கு
- அட மண்ணில் தெரியுது வானம்
- நாத அலைகள்

### புதினங்கள்
- லெஃப்டினண்ட் கோவிந்தன்
- காட்டாறு
- காளியின் கருணை
- விண்மட்டும் தெய்வமன்று
- பாப்ஜி
- ஒரு நாற்காலியின் கதை
- இசைக்க மறைந்த பாடல்
- எங்கிருந்தோ வந்தான்

### மொழிபெயர்ப்பு நூல்கள்
- இதுதான் நம் வாழ்க்கை
- மங்கியதோர் நிலவினிலே (சாகித்திய அகாதமி விருது பெற்றது)
- மன்னும் இமௌஅமலை
- பெண்ணொன்று பூமிதனில் பிறந்து விட்டால்
- நமது தரைப்படை
- நமது வான்படை

### கட்டுரை நூல்கள்
- மகாகவி பாரதியார் கவிதையும் வாழ்கையும்
- பாரதி ஒரு வாழ்நெறி
- பாரதி போற்றிய மன்னரும் உபநிடதங்களும்
- பாவேந்தரின் பாரதி
- உலகம் உவப்ப
- துப்பாக்கி உமது தோழன்
- மருத்துவம் சில சிந்தனைகள்
- நம்பிக்கைக்குரிய நம் வீரர்
- நாமிருக்கும் நாடு
- நிகழ்ச்சிகள் நினைவுகள்
- ஹோமியோபதி மருத்துவம்
- ஹோமியோபதி கனிமங்கள்
- ஹோமியோபதி அற்புதங்கள்
- ஹோமியோபதி என்றால் என்ன?
- பலமுனை நிவாரணிகள் பன்னிரண்டு
# 1987 இந்தியக் குடியரசுத் துணைத் தலைவர் தேர்தல்


**இந்தியக் குடியரசுத் துணைத் தலைவர் தேர்தல் 1987** (*1987 Indian vice presidential election*), என்பது 1987ஆம் ஆண்டின் நடுப்பகுதியில் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடத்தப்பட்ட தேர்தலாகும். குடியரசுத் தலைவராக ரா. வெங்கட்ராமன் தேர்ந்தெடுக்கப்பட்டதைத் தொடர்ந்து தனது துணைக் குடியரசுத் தலைவர் பதவியிலிருந்து விலகினார். எனவே இப்பதவிக்கு சங்கர் தயாள் சர்மா போட்டியின்றி தேர்ந்தெடுக்கப்பட்டதாகத் தேர்தலின் இறுதி நாளான 21 ஆகத்து 1987 அன்று அறிவிக்கப்பட்டார். இந்தத் தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், தேர்தல் செப்டம்பர் 7, 1987 அன்று நடந்திருக்கும்.  

## அட்டவணை
தேர்தல் அட்டவணை ஆகத்து 4, 1952 அன்று இந்தியத் தேர்தல் ஆணையத்தால் அறிவிக்கப்பட்டது.  
| 18 ஆகஸ்ட் 1987 |
| --- |

## முடிவு
இத்தேர்தலில் நாடாளுமன்ற மக்களவை மற்றும் மாநிலங்களவையினைச் சார்ந்த உறுப்பினர்கள் 790 பேரைக் கொண்ட வாக்காளர் பட்டியல் தயார் செய்யப்பட்டது. இதில் 27 பேர் வேட்புமனு தாக்கல் செய்தனர். இவர்களில் 26 பேரின் வேட்புமனுவை பரிசீலனைக்குப் பிறகு தள்ளுபடி செய்து, சங்கர் தயாள் சர்மாவின் வேட்புமனு மட்டுமே செல்லுபடியாகும் எனக் கருதி தேர்தல் அதிகாரி அறிவித்தார். ஒரே ஒரு வேட்பாளர் மட்டும் போட்டியிலிருந்ததால், சங்கர் தயாள் சர்மா 25 ஏப்ரல் 1952 அன்று துணைக் குடியரசுத் தலைவர் பதவிக்கு போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் 9 செப்டம்பர் 1987 அன்று பதவியேற்றார்.  

## மேலும் பார்க்கவும்

- 1987 இந்தியக் குடியரசுத் தலைவர் தேர்தல்
# 1997 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 1997** (*1997 Indian vice presidential election*) என்பது 16 ஆகத்து 1997ஆம் அன்று இந்தியாவின் துணைக் குடியரசுத் தலைவராகத் தேர்ந்தெடுப்பதற்காக நடைபெற்றது. கிரிஷண் காந்த் சுர்ஜித் சிங் பர்னாலாவை தோற்கடித்து இந்தியாவின் 10வது துணைக் குடியரசுத் தலைவராகப் பதவியேற்றார். குடியரசுத் தலைவர் தேர்தலில் வெற்றி பெற்றதைத் தொடர்ந்து, தற்போதைய, கே. ஆர். நாராயணன், பதவியேற்றதால் துணைக்குடியரசுத் தலைவர் பதவி வெற்றிடமாக இருந்தது.  

## வேட்பாளர்கள்

## முடிவுகள்
இந்தியக் குடியரசுத் துணைத் தலைவர் தேர்தல் 1997-முடிவுகள்  
| மொத்தம் | 714 | 100.00 |  |
| --- | --- | --- | --- |
| கிருஷண் காந்த் | ஜனதா தளம் | 441 | 61.76 |
| சுர்ஜித் சிங் பர்னாலா | சிரோமணி அகாலி தளம் | 273 | 38.24 |
| - | செல்லத்தக்க வாக்குகள் | 714 | 93.95 |
| செல்லாத வாக்குகள் | 46 | 6.05 |  |
| பதிவான வாக்குகள் | 760 | 96.20 |  |
| வாக்களிக்காதவர் | 30 | 3.80 |  |
| வாக்காளர்கள் | 790 |  |  |

## மேலும் பார்க்கவும்

- 1997 இந்தியக் குடியரசுத் தலைவர் தேர்தல்
# காரா குலாகு



**காரா குலாகு** என்பவர் சகதாயி கானரசின் கான் ஆவார். இவர் முத்துகனின் மகன் ஆவார். முத்துகன் சகதாயி கானின் விருப்பத்திற்குரிய மகன் ஆவார். ஆனால் இவர் 1221ஆம் ஆண்டு பாமியான் முற்றுகையின்போது கொல்லப்பட்டார். காரா குலாகு கானாகுவதற்காக சகதாயி கான் மற்றும் ஒக்தாயி கான் முன்மொழிந்தனர். காரா குலாகுவிற்கு வயது குறைவாக இருந்த காரணத்தால் எபுசுகுன் அவருக்குப் பிரதிநிதியாகச் செயல்பட்டார். தனக்கு உண்மையான அதிகாரம் இருக்க வேண்டும் என்பதற்காக 1246ஆம் ஆண்டு ககானான குயுக் கான் காரா குலாகுவைப் பதவியிலிருந்து நீக்கி, காரா குலாகுவின் சிற்றப்பன் எசு மோங்கேயைப் பதவியில் அமர்த்தினார்.  

எனினும் குயுக் கானுக்குப் பிறகு பதவிக்கு வந்த மோங்கே கானுக்கு ஒக்தாயி குடும்ப உறுப்பினர்களை ஒழித்துக்கட்டுவதில் உதவிகரமாக இருந்ததால் காரா குலாகு ககானின் விருப்பத்திற்குரியவர் ஆனார். காரா குலாகுவிற்குச் சகதாயி கானரசின் கானாக மீண்டும் பதவி வழங்கப்பட்டது. எனினும் தனது நாட்டிற்குத் திரும்பும் முன்னரே இவர் இறந்தார். இவரது மனைவியான ஒர்கானா கதுன் பிரதிநிதியாகச் செயல்படமோங்கே அனுமதி அளித்தார். காரா குலாகுவிற்குப் பிறகு அவரது மகன் முபாரக் ஷா ஆட்சிக்கு வந்தார்.
# 1992 இந்தியக் குடியரசுத் துணைத் தலைவர் தேர்தல்


**இந்தியக் குடியரசுத் துணைத் தலைவர் தேர்தல் 1992** (*1992 Indian vice presidential election*) என்பது 19 ஆகத்து 1992 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. கே. ஆர். நாராயணன், காக்கா ஜோகிந்தர் சிங்கை தோற்கடித்து இந்தியாவின் 9வது துணைக் குடியரசுத் தலைவராகப் பதவியேற்றார். மொத்த வாக்கான 701 வாக்குகளில், நாராயணன் 700 வாக்குகளைப் பெற்றார். சிங் ஒரே ஒரு வாக்கினை மட்டுமே பெற்றார். சங்கர் தயாள் சர்மா குடியரசுத் தலைவர் தேர்தலில் வெற்றி பெற்றதைத் தொடர்ந்து, இத்தேர்தல் நடைபெற்றது.  

## வேட்பாளர்கள்

## முடிவுகள்
இந்தியக் குடியரசுத் துணைத் தலைவர் தேர்தல் 1992-முடிவுகள்  
| மொத்தம் | 701 | 100.00 |  |
| --- | --- | --- | --- |
| கே. ஆர். நாராயணன் | இந்திய தேசிய காங்கிரசு | 700 | 99.86 |
| காகா ஜோகிந்தர் சிங் | சுயேச்சை | 01 | 0.14 |
| - | செல்லத்தக்க வாக்குகள் | 701 | 98.59 |
| செல்லாத வாக்குகள் | 10 | 1.41 |  |
| பதிவான வாக்குகள் | 711 | 90.0 |  |
| வாக்களிக்காதவர் | 79 | 10 |  |
| வாக்காளர்கள் | 790 |  |  |
# தஞ்சோங் கிலிங்



**தஞ்சோங் கிலிங்** அல்லது **தஞ்சோங் கிலிங்கான்** (ஆங்கிலம்: *Tanjung Kling* அல்லது *Tanjung Klingon*; மலாய் மொழி: *Tanjung Kling*) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு கடற்கரை கிராமப்புற நகரமாகும். இங்குதான் அங் துவா எனும் மலாக்கா சுல்தானக வீரரின் கல்லறை உள்ளது.  

தஞ்சோங் கிலிங் கடற்கரை நகரத்திற்கு அருகில் உள்ள இதர கடற்கரை சிறுநகரங்கள் பந்தாய் குண்டூர்; மற்றும் பந்தாய் புத்திரி. இந்த தஞ்சோங் கிலிங் நகரம் மலாக்கா மாநகரத்தையும்; மஸ்ஜித் தானா நகரத்தையும் இணைக்கும் பிரதான கூட்டரசு சாலைக்கு இடையில் அமைந்துள்ளது.  

## வரலாறு

வரலாற்று ரீதியாக, தஞ்சோங் கிலிங் எனும் பெயர், இந்தியா, கலிங்கா கண்டத்தில் இருந்து குடியேறிய மக்களின் பெயரில் இருந்து பெற்று இருக்கலாம் என உள்நாட்டு வரலாற்று ஆசிரியர்கள் கருதுகிறார்கள்.  

தஞ்சோங் கிலிங் நகரைத் தவிர பெக்கான் கெலிங் *(Pekan Keling),* கம்போங் கெலிங் *(Kampong Keling)* போன்ற பல இடங்களிலும்; கலிங்கா கண்டத்தில் இருந்து மக்கள் குடியேறி உள்ளார்கள்.  

மலாக்கா சுல்தானகத்தின் காலத்தில், தஞ்சோங் கிலிங் பகுதிகளில், தமிழ் வணிகர்கள் சிறப்பாக வாழ்ந்தனர் என்று சொல்லப் படுகிறது.  

### காசுடனேடா வரலாற்று ஆசிரியர்

காசுடனேடா *(Castanheda)* எனும் போர்த்துகீசிய வரலாற்று ஆசிரியர் 1528 முதல் 1538 வரை மலாக்காவில் தங்கி இருந்தார். மலாக்காவைப் பற்றி பற்றி விரிவாக எழுதி உள்ளார். அப்போது அங்கு வாழ்ந்த தமிழர்களைச் சிட்டி என்று பதிவு செய்து உள்ளார்.  

சிட்டி அல்லது செட்டி *(Chitty)* எனப்படுவோர் முற்காலத்தில் இருந்தே மலாக்காவில் வாழும் தமிழர் ஆவர். மலாக்கா சுல்தானிய காலத்தில், சிட்டிகள் தமிழ்நாட்டில் இருந்து மலாக்காவிற்கு வந்ததாக வரலாற்று ஆவணங்கள் தெரிவிக்கின்றன.  

## மலாக்கா சிட்டிகள்

மலாக்காவில் குடியேறியபின், மலாய் மக்களையும் சீனர்களையும், பிற இந்தோனேசிய, மலேசியத் தீவுகளில் வாழ்ந்த மக்களையும் திருமணம் செய்து கொண்டனர். மலாக்கா சுல்தானக காலத்திற்குப் பிறகு, மலாக்கா சிட்டிகள் தங்கள் தாயகத்துடனான தொடர்புகளை இழந்தனர்.  

தஞ்சோங் கிலிங் பகுதிகளில் வாழ்ந்த மலாக்கா சிட்டிகள், தற்சமயம் மலாக்கா நகரின் கஜா பேராங் சாலை மருங்கிலும் வாழ்ந்து வருகின்றனர். இந்த வம்சாவளியைச் சேர்ந்த பலர், சிங்கப்பூரிலும், மலாக்காவின் பிற பகுதிகளிலும் வேலை செய்கின்றனர்.  

### பிற நகரங்கள்

- மலாக்கா மாநகரத்தில் இருந்து 13 கி.மீ.;
- அலோர் காஜாவில் இருந்து 17 கி.மீ.;
- ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 20 கி.மீ.; தொலைவில் இருக்கிறது.

தஞ்சோங் கிலிங் நகரத்திற்கு மிக அருகில் இருக்கும் நகரங்கள் சுங்கை ஊடாங்; மஸ்ஜித் தானா; மலாக்கா மாநகரம் ஆகிய நகரங்களாகும்.  

## கட்டமைப்பு
| படம் | பெயர் | விளக்கம் |
| --- | --- | --- |
| தஞ்சோங் கிலிங் தீர்வையற்ற தொழில்துறை மண்டலம் | தொழில்துறை மண்டலம். |  |
| தஞ்சோங் கிலிங் மின் உற்பத்தி நிலையம் | மலேசிய மின் நிலையங்களில் பழமையான நிலையம். | } |

## சுற்றுலா
| படம் | பெயர் | விளக்கம் |
| --- | --- | --- |
| அங் துவா கல்லறை | வரலாற்று மாந்தர் அங் துவாவின் கல்லறை. |  |
| பந்தாய் புத்திரி | முன்பு குண்டூர் கடற்கரை என்று அழைக்கப்பட்ட இளவரசியின் கடற்கரை. | } |
# மாலிம் ஜெயா



**மாலிம் ஜெயா** (ஆங்கிலம்: *Tanjung Kling*; மலாய் மொழி: *Tanjung Kling*) என்பது மலேசியா, மலாக்கா, மத்திய மலாக்கா மாவட்டத்தில் புதிதாக உருவாக்கப்பட்ட ஒரு நகரமாகும். மலாக்கா மாநகரத்திற்கு மிக அருகில் அமைந்து இருக்கும் நகரம்.  

1990-ஆம் ஆண்டுகளில் உருவாக்கப்பட்ட இந்த நகரம் பல்வகையான உணவகங்களுக்குப் புகழ்பெற்று விளங்குகிறது. இந்த நகர்ப் பகுதியில் இந்தியர்களும் அதிகமாக குடியேறி உள்ளனர்.  

மலாக்கா மாநகரில் இருந்து 8 கி.மீ. தொலைவில் இந்தப் புது நகரம் அமைந்து உள்ளது. மலாக்கா நகர நாடாளுமன்றத் தொகுதியையும்; கெசிடாங் *(Kesidang)* சட்டமன்றத் தொகுதியையும் பிரதிநிதிக்கிறது.  

## அருகாமை நகரங்கள்
1. பத்து பிரண்டாம்
1. பாச்சாங்
1. கிளேபாங்

## வீட்டுமனைத் திட்டங்கள்

1. மாலிம் ஜெயா தொழில் பூங்கா - *Taman Industri Malim Jaya*
1. தாமான் ஐ.கே.எஸ் மாலிம் ஜெயா - *Taman IKS Malim Jaya*
1. தாமான் பாசிர் பூத்தே - *Taman Pasir Puteh*
1. தாமான் விதுரி - *Taman Widuri*
# சங்கல் கல்வெட்டு


**சங்கல் கல்வெட்டு** (*Canggal inscription*) என்பது 732 ஆம் ஆண்டு வெட்டப்பட்ட சமசுகிருத கல்வெட்டு ஆகும். இது இந்தோனேசியாவின் நடுச் சாவகத்தில் உள்ள சலாம், மாகெலாங் ரீஜென்சியில் உள்ள கதிலுவிஹ் என்ற கிராமத்தில் உள்ள வுக்கிர் கோவில் வளாகத்தில் கண்டுபிடிக்கப்பட்டது.  

இந்தக் கல்வெட்டு பல்லவ எழுத்துமுறையில் எழுதப்பட்டுள்ளது. இந்த கல்வெட்டு சஞ்சயனின் ஆணையைக் கொண்டதாக உள்ளது. அதில் அவர் தன்னை மாதரம் இராச்சியத்தின் உலகளாவிய ஆட்சியாளராக அறிவித்துக்கொண்டுள்ளார்.  

## உள்ளடக்கம்

சஞ்சயனின் உத்தரவின் பேரில் குஞ்சரகுஞ்ச நாட்டில் *இலிங்கம்* அமைக்கப்பட்டதை கல்வெட்டு விவரிக்கிறது. *இலிங்கம்* யாவா ( ஜாவா ) என்ற உன்னத தீவில் அமைந்துள்ளது. கல்வெட்டானது அப்பகுதி "தானியங்களும், தங்கச் சுரங்கங்களும் நிறைந்தது" என்று விவரிக்கிறது.  

யாவத்வீபம் ("ஜாவா தீவு"), நீண்ட காலமாக ஞானம் மற்றும் நல்லொழுக்கமுள்ள மன்னர் சன்னாவின் ஆட்சியின் கீழ் இருந்தது. ஆனால் அவரது மரணத்திற்குப் பிறகு ஒற்றுமையின்றி வீழ்ந்தது. குழப்பமான காலகட்டத்தின் நடுவில், சன்னகாவின் (சன்னாவின் சகோதரி) மகன் சஞ்சயன் அரியணை ஏறினார்.  

சஞ்சயன் புனித நூல்கள், தற்காப்புக் கலைகள் போன்றவற்றை கற்றவராக இருந்தார். இராணுவ வலிமையால் அண்டை பகுதிகளை கைப்பற்றிய பிறகு அவரது ஆட்சி அமைதியாகவும் வளமாகவும் இருந்தது. என்ற குறிப்புகள் உள்ளன.  

### குஞ்சரவின் துறவு நிலம்

கல்வெட்டு *குஞ்சரகுஞ்சம்* தேசத்தை குறிப்பிடுகிறது, ஒருவேளை அது "குஞ்சரவின் துறவு நிலம்" என்று பொருள்படும். இது தென்னிந்தியாவில் மதிக்கப்படும் இந்து துறவியான அகத்தியரின் துறவு என பொருள் கொள்ளப்பட்டுள்ளது. இராமாயணத்தில் குஞ்சரா அகத்தியர் வசித்த இடங்களில் ஒன்று என்ற குறிப்பு உள்ளது.  

சஞ்சயன், சன்னா, சன்னாஹா என்ற பெயர்கள் கரிதா பராஹ்யங்கன் என்ற கையெழுத்துப் பிரதியில் குறிப்பிடப்பட்டுள்ளது. இது 16 ஆம் நூற்றாண்டில் இயற்றப்பட்ட பிற்கால நூலாகும். இது இந்த வரலாற்று நபரைக் குறிப்பதாக கூறப்படுகிறது.
# மலேசிய கூட்டரசு சாலை 6



**மலேசிய கூட்டரசு சாலை 6** அல்லது **கூட்டரசு சாலை 6 (மலேசியா)** (ஆங்கிலம்: *Malaysia Federal Route 6* அல்லது *Federal Route 6*; மலாய்: *Laluan Persekutuan Malaysia 6* அல்லது *Jalan Persekutuan 6*) என்பது மலேசியா பினாங்கு தீவை சுற்றிவரும் மலேசியக் கூட்டரசு சாலை அமைப்பாகும்.  

இந்தச் சாலை பினாங்கு மாநிலத்தில் மிக முக்கியமான நெடுஞ்சாலை. அத்துடன் மலேசியாவில் உருவாக்கப்பட்ட மிகப் பழைமையான சாலைகளில் ஒன்றாகும்.  

## பின்னணி

கூட்டரசு சாலை 6, பினாங்கு தீவு வழியாகச் செல்லும் முக்கிய வட்ட நெடுஞ்சாலையாகும்.  

அதன் தொடக்க முனையம் (கிலோமீட்டர் 0) மற்றும் இறுதி முனையம் ஜார்ஜ் டவுன் நகரின் பினாங்கு துறைமுக சுற்று வட்டத்தில் *(Penang Port Roundabout)* அமைந்துள்ளது. 1920-ஆம் ஆண்டில் பிரித்தானிய மலாயா அரசாங்கத்தால் உருவாக்கப்பட்டது.  

## வரலாறு
# 2007 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 2007** (*2007 Indian vice-presidential election*) என்பது 2007ஆம் ஆண்டு முதல் 2012ஆம் ஆண்டு வரை இந்தியக் குடியரசுத் துணைத் தலைவரைத் **தேர்ந்தெடுக்க** 10 ஆகத்து 2007 அன்று நடைபெற்ற தேர்தலாகும். இந்தியத் தேசிய காங்கிரசைச் சேர்ந்த முகமது அமீத் அன்சாரி இப்பதவிக்குத் தேர்ந்தெடுக்கப்பட்டார். தற்போதைய, பைரோன் சிங் செகாவத் மறுதேர்தலைக் கோரவில்லை; அதற்குப் பதிலாக 2007 தேர்தலில் இந்தியக் குடியரசுத் தலைவர் பதவிக்குப் போட்டியிட்டார். இத்தேர்தலில் இவர் பிரதிபா பாட்டிலிடம் தோல்வியடைந்தார். பாட்டில் பதவியேற்பதற்கு சில நாட்களுக்கு முன்பு இவர் குடியரசுத் துணைத்தலைவர் பதவியிலிருந்து விலகினார்.  

## பின்னணி
இந்தியாவின் துணைக் குடியரசுத் தலைவர் பதவிக்காலம் 5 ஆண்டுகள் ஆகும். பைரோன் சிங் செகாவத்தின் பதவிக்காலம் ஆகத்து 18, 2007 வரை இருந்ததால், இவரைத் தொடர்ந்து பொறுப்பேற்பவரைத் தேர்ந்தெடுக்கத் தேர்தல் தேவைப்பட்டது.  

### வாக்காளார்கள்
இத்தேர்தலில் 245 மாநிலங்களவை உறுப்பினர்கள் மற்றும் 545 மக்களவை உறுப்பினர்கள் என மொத்தம் 790 வாக்காளர்கள் உள்ளனர்.  

### அதிகாரிகள்
தேர்தல் அதிகாரி: முனைவர் யோகேந்திர நரேன், பொதுச் செயலாளர், மக்களவைஉதவி தேர்தல் நடத்தும் அலுவலர்கள்: என். சி. ஜோஷி & ரவி காந்த் சோப்ரா  

## முடிவுகள்

இந்தியக் குடியரசுத் துணைத் தலைவர் தேர்தல் 2007-முடிவுகள்  
| மொத்தம் | 762 | 100.00 |  |
| --- | --- | --- | --- |
| முகம்மது அமீத் அன்சாரி | இந்திய தேசிய காங்கிரசு | 455 | 60.51 |
| நச்மா எப்துல்லா | பாரதிய ஜனதா கட்சி | 222 | 29.52 |
| இரசீத் மசூத் | சமாஜ்வாதி கட்சி | 75 | 9.97 |
| - | செல்லத்தக்க வாக்குகள் | 752 | 98.69 |
| செல்லாத வாக்குகள் | 10 | 1.31 |  |
| பதிவான வாக்குகள் | 762 | 96.46 |  |
| வாக்களிக்காதவர் | 28 | 3.54 |  |
| வாக்காளர்கள் | 790 |  |  |

## மேலும் பார்க்கவும்

- 2007 இந்தியக் குடியரசுத் தலைவர் தேர்தல்
# 2002 இந்தியக் குடியரசுத் துணைத் தலைவர் தேர்தல்



**இந்தியக் குடியரசுத் துணைத் தலைவர் தேர்தல் 2002** (2002 Indian vice presidential election) என்பது இந்தியத் துணைக் குடியரசுத் தலைவரை தேர்ந்தெடுக்க ஆகத்து 12, 2002 அன்று நடைபெற்ற தேர்தலாகும். பைரோன் சிங் செகாவத், சுசில்குமார் சிண்டேவை தோற்கடித்து இந்தியாவின் 11வது துணைக் குடியரசுத் தலைவராக ஆனார். குடியரசுத் துணைத் தலைவராகப் பதவியிலிருந்த கிருஷண் காந்த் தேர்தலில் போட்டியிடவில்லை, தேர்தலுக்கு முன்பே மரணமடைந்தார்.  

## வேட்பாளர்கள்

## முடிவுகள்

இந்தியக் குடியரசுத் துணைத் தலைவர் தேர்தல் 2002-முடிவுகள்  
| மொத்தம் | 759 | 100.00 |  |
| --- | --- | --- | --- |
| பைரோன் சிங் செகாவத் | பாரதிய ஜனதா கட்சி | 454 | 59.82 |
| சுசில்குமார் சிண்டே | இந்திய தேசிய காங்கிரசு | 305 | 40.18 |
| - | செல்லத்தக்க வாக்குகள் | 759 | 99.09 |
| செல்லாத வாக்குகள் | 7 | 0.91 |  |
| பதிவான வாக்குகள் | 766 | 96.96 |  |
| வாக்களிக்காதவர் | 24 | 3.04 |  |
| வாக்காளர்கள் | 790 |  |  |
# அரசு கலை மற்றும் அறிவியல் கல்லூரி, தரகம்பட்டி



**அரசு கலை மற்றும் அறிவியல் கல்லூரி, தரகம்பட்டி** (*Government Arts and Science College, Tharagampatti*) என்பது இந்தியாவின் தமிழ்நாட்டில் கரூர் மாவட்டம் தரகம்பட்டியில் செயல்பட்டு வரும் இரு பாலருக்கான அரசுக் கலை கல்லூரியாகும். இக்கல்லூரி 2020ஆம் ஆண்டு தமிழக அரசால் தொடங்கப்பட்டது.  

## கற்பிக்கப்படும் பாடங்கள்
### இளங்கலை
- தமிழ்
- ஆங்கிலம்
- பொருளியல்
- வணிகவியல்
- அரசியல் அறிவியல்
### இளம் அறிவியல்
- கணிதம்
- கணினி அறிவியல்